Aquesta declaració s'ha de presentar, llevat d'impossibilitat tècnica o organitzativa per a fer-ho, en suport informàtic i, si s'escau, per via telemàtica.
39.4 La declaració a què fa referència l'apartat 2 d'aquest article es pot presentar també a les Oficines de Gestió Empresarial (OGE), que en fan la recepció i la posterior tramesa a l'Agència Catalana de l'Aigua.
Aquesta declaració s'ha de presentar, llevat d'impossibilitat tècnica o organitzativa per a fer-ho, en suport informàtic.
39.1 Les entitats subministradores d'aigua estan obligades, d'acord amb allò previst per l'article 50.3 de la LOGTA, a declarar a l'Agència els imports del cànon de l'aigua inclosos en les seves factures i repercutits als seus abonats.
A aquests efectes, s'estableixen els següents sistemes de declaració de facturació:
a) Ordinari, aplicable, amb caràcter general, a totes les entitats subministradores, excepte les que optin prèviament pel procediment simplificat.
b) Simplificat, aplicable només a entitats subministradores amb un volum de facturació inferior a 100.000 m3 anuals i que hagin manifestat la seva voluntat d'acollir-s'hi, d'acord amb allò previst en l'aparat 2 d'aquest article.
39.2 En el supòsit d'entitats subministradores subjectes al procediment ordinari, s'estableixen els següents terminis de declaració de facturació
a) Les entitats subministradores han de presentar una declaració mensual abreujada, de manera ajustada al contingut del model A10, que s'incorpora en l'annex A-2, amb deu dies d'antelació respecte del calendari previst per al compliment de les obligacions fiscals de l'Agència relacionades amb la facturació.
b) Les entitats subministradores han de presentar, durant el mes posterior a la finalització de cada trimestre natural, una declaració trimestral de dades administratives per companyia i municipi subministrat, de manera ajustada al model A11, incorporat en l'annex A-3, el qual ha de recollir la facturació realitzada en el trimestre anterior.
La declaració de facturació, en el supòsit previst en l'apartat a) d'aquest article, s'ha de presentar en suport informàtic, i si s'escau, via telemàtica, d'acord amb les prescripcions tècniques i formals que estableixi l'agència.
En el cas de l'apartat b), només han de presentar la declaració en suport informàtic les entitats subministradores amb un volum de facturació superior a un milió de metres cúbics anuals.
39.3 Les entitats subministradores amb un volum de facturació de cànon de l'aigua inferior a 100.000 m3 anuals poden optar per acollir-se al procediment simplificat.
A aquests efectes, han de presentar dos tipus de declaració:
a) Declaració de facturació abreujada, d'acord amb el model A10, com a més tard el 20 de gener de cada any.
b) Declaració de dades administratives per cadascun dels municipis de subministrament, ajustada al model A11, que ha de presentar-se davant l'Agència com a més tard el 31 de març de cada any.
L'opció per acollir-se a aquest procediment ha d'exercir-se mitjançant comunicació expressa presentada davant l'Agència abans del mes d'abril de l'any en què es vulgui exercir.
Formulada l'opció, s'entén tàcitament reiterada per períodes anuals mentre no s'hi renunciï expressament o el volum de subministrament no ultrapassi el límit expressat.
39.4 Les entitats subministradores resten obligades a presentar a l'Agència, vint dies abans de la presentació de la declaració anual d'operacions amb tercers, relació detallada de totes les factures i documents equivalents emesos l'any anterior per cadascun dels seus abonats, amb expressió de la totalitat de les dades resultants de l'aplicació del cànon de l'aigua i, a més a més, de les exigides pel Reial decret 2402/1985, de 18 de desembre, pel qual es regula el deure d'expedir i entregar factura que afecta els empresaris i professionals.
Aquesta relació ha de ser presentada, en tot cas, en suport informàtic, i si s'escau, via telemàtica, i de manera ajustada a les prescripcions formals i tècniques que fixi l'Agència.